महराजगंज। बिजली विभाग की लापरवाही ने फिर एक की जान ले ली। थाना क्षेत्र के लमहन गांव में खेत में गिरे तार की चपेट में आने से एक किशोर की मौत हो गई। सूचना देने के दो घंटे बाद तक गिरा हुआ तार नहीं हटाया गया। घटना के बाद ग्रामीणों ने जेई और लाइनमैन को फोन मिलाया तो किसी ने फोन रिसीव नहीं किया। पुलिस की मौजूदगी में गुस्साए लोग शव लेकर शाहगंज-इलाहाबाद मार्ग पर पहुंचे और चक्का जाम कर दिया। एसडीएम, सीओ के आश्वासन पर करीब दो घंटे बाद परिजनों ने शव पुलिस को सौंपा।